Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 248

50. A megrendelések más területeken lévõ vállalkozásokhoz történõ átirányításával kapcsolatos akadályok és költségek. Például a határokon átnyúló vásárlások vagy kereskedelmi áramlatok hiánya nem feltétlenül jelenti azt, hogy a piac tisztán nemzeti. Annak kimondása elõtt, hogy egy érintett földrajzi piac nemzeti, meg kell vizsgálni, hogy nincsenek-e e piacot a külvilágtól elszigetelõ korlátok. Talán a legnyilvánvalóbb akadálya annak, hogy egy vevõ a megrendeléseit más területekre helyezze, kétségkívül a szállítási költségek és valamely ország jogszabályaiból vagy az érintett termék természetébõl származó szállítási korlátozások. A szállítási költségek hatása rendszerint korlátozza az alacsony értékû tömegtermékek földrajzi piacának kiterjedését, de a szállítás terén meglévõ hátrányokat ellensúlyozhatja az egyéb költségekben (munkaerõ vagy alapanyagok) rejlõ komparatív elõny. Egy adott területen a forgalmazási hálózathoz való hozzáférés, egyes ágazatokban a még mindig meglévõ jogszabályi korlátok, kontingensek és vámtarifák is képezhetnek olyan korlátokat, amelyek egy földrajzi területet elszigetelhetnek az adott területen kívül lévõ vállalkozások által keltett verseny kényszerítõ erejétõl. A készleteknek más országokban lévõ vállalkozásoktól történõ beszerzéséhez kapcsolódó jelentõs költségek további akadályt jelentenek.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes